CORRECCIÓN DE ERROS DAS BASES REGULADORAS DA LIÑA DE AXUDAS “PORRIÑO IMPULSA-2021”
ADMINISTRACIÓN LOCAL — Municipal — Porriño, O (Subvencións e axudas, 29/04/2021)

Vistas as bases para a concesión de axudas extraordinarias a traballadores/as autónomos/as, microempresas e pequenas empresas do Concello do Porriño afectados pola crise sanitaria provocada pola pandemia do Covid-19. Liña de axudas “Porriño impulsa” publicadas no BOPPO n.º 70 do 15 de abril de 2021, as mesmas incorren en erros e/ou omisións que compre subsanar, polo que procede corrixir as mesmas no sentido que se indica: Onde dí: “ tras a declaración do estado de alarma mediante o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo covid-19”. Deberá dicir: tras a publicación da Orde de 26 de xaneiro de 2021 da Consellería de Sanidade (DOG n.º 16-bis) pola que se establecen medidas de prevención específicas como consecuencia da evolución da situación epidemiolóxica derivada do Covid-19 na Comunidade Autónoma de Galicia”. Onde dí: “Que a súa actividade empresarial fose afectada co peche total tras a declaración do estado de alarma ou sufrise unha redución da súa facturación no período posterior a esta data de polo menos un 30% en relación á media efectuada durante os últimos dous exercicios económicos (2019 e 2020), que deberá acreditar coa aportación da documentación contable que se indica no artigo 9” Deberá dicir: “Que a súa actividade empresarial fose afectada co peche total tras a publicación da Orde de 26 de xaneiro de 2021 da Consellería de Sanidade (DOG n.º 16-bis ) pola que se establecen medidas de prevención específicas como consecuencia da evolución da situación epidemiolóxica derivada do Covid-19 na Comunidade Autónoma de Galicia ou sufrise unha redución da súa facturación de polo menos un 30% na comparativa dos últimos dous exercicios económicos (2019 e 2020), que deberá acreditar coa aportación da documentación contable que se indica no artigo 9”. Onde dí: “O límite por entidade beneficiaria establécese na cantidade de 1.500 euros para aquelas que sufrisen o peche total, e 1.200 euros para aquelas outras que estivesen limitadas no horario de apertura ao público ou sufrisen perdas significativas….” Deberá dicir: “O límite por entidade beneficiaria establécese na cantidade de 1.500 euros para aquelas que sufrisen o peche total, e 1.200 euros para aquelas que acrediten perdas perdas significativas….” Onde dí: “No caso no que non houbese peche do establecemento, pero que sufrise unha redución da súa facturación durante o mes seguinte á declaración do estado de alarma superior ao 30% con relación á media efectuada nos dous últimos anos (2019 e 2020).” Deberá dicir: “No caso no que non houbese peche do establecemento, pero que sufrise unha redución da súa facturación superior ao 30% no ano 2020 en relación ao ano 2019.” Onde dí: “As facturas que se acheguen como xustificantes da subvención deberán estar datadas con posterioridade á data de declaración do estado de alarma”. Debe dicir: “As facturas que se acheguen como xustificantes da subvención deberán estar datadas dende o 01.01.2021 ata a data de publicación destas bases” Polo exposto, e de conformidade coas potestades que me confire a lexislación en vigor, 1.- Procédase á publicación no BOPPO da presente correción de erros das bases para a concesión de axudas extraordinarias a traballadores/as autónomos/as, microempresas e pequenas empresas do Concello do Porriño afectados pola crise sanitaria provocada pola pandemia do Covid-19. Liña de axudas “Porriño impulsa” publicadas no BOPPO n.º 70 do 15 de abril de 2021.2.- A presente correción de erros non afectará ao prazo de presentación de solicitudes establecido nas bases.3.- Non obstante, habilítase un prazo extraordinario de 10 días a partir do seguinte á publicación da presente correción de erros, a fin de que as persoas que teñan presentado en prazo a súa solicitude de axuda, poidan subsanar o cumprimento das obrigas especificadas nesta correción. (Asinado dixitalmente á marxe na data expresada)